
ANNEX 5 AL PCAP

ESTUDI ECONÒMIC DEL SERVEI

A continuació es determina el cost estimat anual pel servei de formadors dels mòduls de formació professional del Programa de Formació i Inserció (PFI) en la modalitat de Pla de Transició al Treball (PTT) de l’Ajuntament de Sant Pere de Ribes, objecte del present contracte, amb les seves previsions, i el desglossament dels costos directes i costos indirectes, tenint en compte els antecedents i els preus actuals de mercat en el sector, així com les necessitats i objectius del nou contracte, que pretén incloure nous aspectes qualitatius i d’eficiència, per tal d’obtenir una millor relació qualitat – preu.

El preu del contracte s’obtindrà a partir dels preus unitaris referits a les diferents unitats executades dels serveis que es prestaran durant la vigència del contracte, segons les necessitats municipals.

Costos salarials estimats

Quant als costos del personal, l'empresa adjudicatària estarà obligada al compliment dels convenis col·lectius que siguin d’aplicació. Per les característiques del servei i pel personal formador que es troba dins l’àmbit del present contracte, es pot contemplar el vigent II Conveni col·lectiu autonòmic d’ensenyament i formació no reglada de Catalunya per als anys 2025-2027 (codi de conveni 79100215012020), publicat en la Resolució EMT/1212/2025, de 24 de març, del Departament d’Empresa i Treball. Aquest conveni es té en compte únicament per a estimar els costos salarials del personal en l’execució del servei, pel que no prejutja el conveni laboral que hi sigui d’aplicació.

En l’article 4 del conveni s’assenyala que aquest és vigent fins al 31 de desembre de 2027, data en la qual, si no ha estat denunciat dos mesos abans, s’entendrà que es va prorrogant any per any.

En l’article 8 s’indica que el personal comprès en l'àmbit d'aplicació del present conveni es classificarà en un o diversos dels següents grups: Grup 1 pel personal docent on hi ha els professors, grup 2 pel personal tècnic on hi ha els experts o els orientadors professionals, grup 3 pel personal d’administració i comercial, i grup 4 pel personal de serveis generals com poden ser els monitors, a més de les categories funcionals temporals.

En l’article 15 i següents hi ha les generalitats de la jornada laboral, amb un màxim de 215 dies laborables sense realitzar més de 8 hores diàries. La mitjana d’hores setmanals és de 31 hores pel personal docent i 38 hores pel personal tècnic. La jornada màxima anual serà de 1.300 hores pel personal docent (de les quals un màxim de 1.230 seran lectives i la resta no lectives), de 1.620 hores pel personal tècnic, i 1.530 pel personal de serveis generals.

En l’article 20 i següents es tracten la jornada addicional i hores extres, les vacances i descans retribuït, malalties i permisos retribuïts i no retribuïts.

En l’article 35 i següents s’exposa l’estructura salarial del personal, salaris, antiguitat i triennis, dues pagues extraordinàries, i altres plusos i complements. Les persones treballadores contractades per a la realització d'una jornada inferior a l'especificada com a màxima del conveni percebran la seva retribució en proporció al nombre d'hores setmanals o anuals contractades. Cal tenir en compte aquestes retribucions alhora de determinar els costos laborals de cada treballadora.

L’Annex I del conveni defineix les diferents categories de personal. Dins el Grup 1, personal docent, hi ha els professors/es, que reuneixen les condicions i títols acadèmics exigits per la legislació per impartir el nivell educatiu corresponent, i exerceixen la seva activitat educativa en el desenvolupament dels programes, dins del marc pedagògic o didàctic establert pel centre, d'acord amb la normativa vigent.

En el Grup 2 hi ha el personal tècnic, que exerceix una funció especialitzada i/o assessora, corresponent a la seva titulació i/o experiència, ja sigui directament sobre els alumnes o genèricament en les empreses. Dins el personal tècnic, l’expert és el professional especialitzat, amb o sense titulació, que pot organitzar, assessorar, desenvolupar i elaborar material didàctic i de suport i impartir docència i altres funcions anàlogues, d'acord amb els seus coneixements específics, titulació i experiència professional requerides segons sigui l'acció o programa formatiu.

En el Grup 4 hi ha el personal de serveis generals, entre el qual s’hi troben els monitors, que són aquelles persones treballadores que, amb la capacitació adequada i/o experiència acreditada, exerceixen tasques d'atenció i assistència a alumnes i a usuaris en actes o programes formatius o culturals.

L’Annex V del conveni inclou les taules salarials dels anys 2025 i 2026, confeccionades per 14 pagues, per les diferents categories professionals.

En les taules salarials del 2026, confeccionades per 14 pagues, s’hi inclouen el salari brut mensual, el salari brut anual, i el trienni mensual, per a les diferents categories dels grups professionals. A partir d’aquestes taules, els imports per a les persones amb funcions de professor o de tècnic expert o de monitores, són els següents:

	Grup professional
	salari brut anual 2026
	trienni mensual 2026

	1. docent professor
	21.868,00 €
	32,00 €

	2. tècnic expert
	29.106,00 €
	-

	4. serveis generals monitor
	16.072,00 €
	-


A partir de les taules anteriors, amb el salari brut anual vigent de 2026 més l’estimació dels diferents plusos i d’altres complements que pot haver d’acord amb el conveni d’aplicació, més les despeses de seguretat social, estimant un increment mig respecte els preus actuals del 6% de salari pel període màxim de vigència 2026/2029 que pot arribar l’actual contracte, les cobertures i absentisme laboral, i d’altres a càrrec de l’empresa, resultaran els costos directes del personal que s’estimen a efectes únicament de determinar el pressupost base de licitació. En la licitació les empreses calcularan els seus costos, i durant la vigència del present contracte els imports finals dependran de les unitats executades de les activitats realitzades i les seves freqüències, segons les necessitats municipals. 

També es considerarà el percentatge d’absències per permisos, per incapacitat temporal, per representacions sindicals i per altres imprevistos. Prenent com a base antecedents del municipi i referències similars del sector de la formació de programes de formació professional PFI, s’estimarà a efectes de càlcul un increment mig de despeses per absentisme del 4%.

A efectes de càlcul dels costos directes del servei, es consideraran les persones que facin les tasques de docència i atenció directa als alumnes dels mòduls, pel que únicament es tindran en compte les persones que facin tasques de formació en les aules i les que facin tasques de suport en les mateixes aules, incloses respectivament dins els grups 2 i 4 com a tècniques expertes i com a monitores. 

La persona responsable de la contractista, la persona que faci les tasques de coordinació tècnica, i la resta del personal de suport i d’administració s’imputaran en les despeses generals del servei.

Amb les consideracions anteriors, els costos del personal que s’estimaran únicament a efectes de la determinació del pressupost base de licitació del present contracte, considerant els aspectes indicats pel que fa als preus actuals de mercat del sector, el vigent conveni laboral de referència, el salari mínim interprofessional, informació del servei actual, previsió d’increment salarial, absentisme i cobertures, seran els següents:

tècnic/a expert/a 29.106,00 € 7.250,00 € 36.356,00 € 12.179,26 € 48.535,26 € 2.912,12 € 1.941,41 € 53.388,79 € 32,96 €

monitor/a TIS 17.094,00 € 4.500,00 € 21.594,00 € 7.233,99 € 28.827,99 € 1.729,68 € 1.153,12 € 31.710,79 € 19,57 €


En el desglossament dels costos salarials de cada categoria professional, no es tindrà en compte la desagregació de gènere, ja que en el moment de redactar el present estudi es desconeixen les persones que estaran a disposició del servei, i el conveni col·lectiu sectorial no fa cap referència al gènere del personal.

Preus unitaris del contracte

A continuació es determinen els preus unitaris per a les unitats d’execució del servei. 

Amb l’objectiu de facilitar la gestió i seguiment del contracte, així com futures modificacions, es creu oportú considerar dues unitats d’execució en la prestació del servei. Es determina un preu unitari pel cost del servei d’una hora presencial i efectiva de formació als alumnes dels mòduls professionals que s’imparteixen cada curs i un preu unitari pel cost del servei d’una hora presencial i efectiva de monitoratge de suport en les aules, que juntament amb la previsió de les unitats a executar serviran per estimar el cost anual estimat del servei i determinar el pressupost base de licitació. 

Tanmateix, es podran prendre aquests preus com a preus unitaris del contracte, com a referència en cas de les modificacions previstes que pugui haver durant la vigència del contracte i les seves pròrrogues.

En l’import dels preus unitaris de les unitats d’execució previstes, es contemplen la totalitat dels costos directes i costos indirectes necessaris per a les tasques que es preveuen, d’acord amb les condicions assenyalades en els documents que serveixen de base a la present licitació. 

En cas de jornades on es facin activitats o sortides fora de les aules, relacionades amb la temàtica del mòdul, l’Ajuntament pagarà el mateix que per a una jornada habitual, independentment de la durada de l’activitat.   

Dins els costos directes es tenen en compte els costos del personal de formació i de monitoratge i la seva seguretat social, transports i desplaçaments, material i consumibles, equips, eines i vestuari, mesures addicionals d'higiene, i la part proporcional de la totalitat dels mitjans humans i tècnics necessaris per executar els treballs esmentats d’acord amb les condicions assenyalades en els documents que serveixen de base a la present licitació. 

Dins els costos indirectes, les despeses generals s’estimen en un 10% dels costos directes, i inclouen la part proporcional del cost de la responsable de l’adjudicatària i del personal administratiu i de suport, amb la totalitat de despeses degudes a la direcció i gestió, registres i comunicats, seguiment i avaluació del servei, pressupostos, facturació i comptabilitat, gestoria i recursos humans, dietes, lloguer d’instal·lacions, prevenció de riscos laborals, formació, amortitzacions, taxes i impostos, assegurances, gestions de residus, comunicacions generals de l’empresa i d’altres necessàries pel correcte funcionament del servei. També es considerarà el benefici industrial de l’empresa adjudicatària, estimat en un 6% de la suma dels costos directes. 

Es considera que als preus unitaris obtinguts no s’haurà d’afegir l’impost de l’IVA, d’acord amb el que assenyala l’article 20.9 de la Llei 37/1992, de 28 de desembre, de l’Impost sobre el Valor Afegit, modificada per la Llei 28/2014, de 27 de novembre. Activitats com l’ensenyament escolar i la formació i reciclatge professional, es troben exemptes de l’impost, pel que es considera que la present activitat es troba exempta d’IVA. No obstant això, durant la vigència del contracte, en qualsevol cas, caldrà aplicar el percentatge que fixi la normativa vigent que sigui d’aplicació.

En l’estimació del preu s’ha tingut en compte els antecedents i els preus generals de mercat per activitats com les contemplades, habituals en els programes de formació i inserció PFI i similars que es presten des dels municipis. En el preu unitari pel cost del servei d’una hora lectiva efectiva de formació i de monitoratge TIS, també s’hi inclou la dedicació directa i indirecta i la part proporcional de la resta de costos del servei. 

Els preus unitaris màxims de licitació, sense incloure l’impost de l’IVA, són els següents:

	UT Hora efectiva dedicació presencial formació de mòdul PFI-PTT  (€/h)
	43,00 €  / ut

	UT Hora efectiva dedicació presencial monitoratge TIS de mòdul PFI-PTT (€/h)
	27,00 €  / ut


El preu inclourà la totalitat dels mitjans humans i tècnics que siguin necessaris, d’acord amb la proposta presentada per l’empresa licitadora, les tasques i actuacions necessàries i les despeses esmentades en el PPTP, i la totalitat de les condicions del contracte.  

Les licitadores detallaran en la seva oferta econòmica els seus preus unitaris proposats per a les dues unitats d’execució anteriors, que no podran superar els preus unitaris màxims de licitació.

Despesa màxima estimativa

Tenint en compte els serveis a realitzar en cada anualitat del contracte, i els anteriors preus unitaris màxims, pel càlcul del cost anual estimat del servei es tenen en compte les següents consideracions:

- A efectes del càlcul del pressupost base de licitació, s'estima que les classes lectives de cada perfil professional del PFI-PTT, tindran lloc inicialment durant els períodes i els horaris indicats en el Plec de Prescripcions Tècniques Particulars.

- A efectes de càlcul es considera que es realitzaran cada curs dos perfils professionals, tal com es preveu inicialment pel curs 2026/2027. Es preveuen dues classes d’auxiliar de perruqueria i estètica i una classe d’auxiliar de muntatges d’instal·lacions electrotècniques en edificis. En qualsevol cas, en els cursos següents les dedicacions seran segons els perfils professionals que es realitzin i segons els requeriments del Departament d’Educació en cada perfil. 

- Es tracta d'una despesa màxima estimativa, que dependrà de les hores lectives efectives que siguin realitzades finalment per cada perfil professional del PFI-PTT que sigui necessari en els cursos que es vagin realitzant durant la vigència del contracte, segons requeriments que finalment determini el Departament d’Educació de la Generalitat de Catalunya i segons les necessitats municipals.


- En les classes de cada perfil professional, el Departament d’Educació assumeix el professorat dels mòduls de formació general, la tutoria, i la formació complementària de reforç i aprofundiment. 

- En les classes de cada perfil professional, l’Ajuntament assumeix el professorat dels mòduls de formació professional, estimant durant el curs unes dedicacions inicialment de 650 hores lectives efectives, entre dilluns i divendres, segons els actuals requeriments del Departament d’Educació. 

- En les classes del perfil professional d’auxiliar de muntatges d’instal·lacions electrotècniques en edificis, o en altres perfils si fos necessari, l’Ajuntament assumeix una persona amb funcions de monitora TIS de suport, estimant durant el curs una dedicació inicialment de 450 hores lectives efectives, entre dilluns i divendres. 

El número d’hores lectives efectives de formació a realitzar és una estimació, únicament a efectes de càlcul del cost anual estimat, i en qualsevol cas les hores realitzades s’ajustaran a les necessitats del servei, depenent en gran mesura de les hores que finalment siguin requerides en cada curs en els mòduls de formació professional que assumeix l’Ajuntament, segons els requeriments que siguin vigents en els PFI-PTT. Els serveis podran ser ampliats o reduïts puntualment segons les necessitats, i en qualsevol cas s’adaptaran als horaris i requeriments establerts en cada perfil professional. 

L’empresa adjudicatària realitzarà el servei amb els corresponents ajustos derivats de les variacions dels calendaris del Programa de Formació i Inserció, necessitats municipals, i dels dies festius de cada any. 

Des de l’Ajuntament, sempre s’intentarà comunicar qualsevol variació puntual en les dedicacions i freqüències tan aviat com sigui possible, almenys amb dues setmanes d’antelació, excepte aquells casos urgents, en que caldrà actuar immediatament per tal de resoldre les incidències que hagin tingut lloc. 

Tenint en compte el preu unitari de l’hora lectiva efectiva de formació i les consideracions anteriors, el cost anual estimat per a tres persones formadores i una monitora TIS de suport, sense l’import de l’IVA, és el següent:

perfil professional 1 650 43,00 € 27.950,00 €

perfil professional 2 650 43,00 € 27.950,00 €

perfil professional 3 650 43,00 € 27.950,00 €

monitor/a TIS 450 27,00 € 12.150,00 €

96.000,00 €


El cost dels salaris de les persones que executen els treballs contemplats en el servei, formen part del preu total, pel que el pressupost base ha d’indicar de manera desglossada els costos salarials estimats per a cada categoria professional. Per tant, es desglossaran els costos del personal destinat a l’execució dels treballs, estimant en els costos directes la dedicació de les persones que executaran les tasques de formació i de monitoratge.

Cal recordar que la responsable de l’adjudicatària, la coordinadora tècnica i el personal d’administració i de suport s’imputaran en les despeses generals.

En la dedicació de les persones adscrites al servei es tenen en compte les tasques pròpies d’atenció directa als alumnes en les hores lectives efectives dels mòduls a impartir, i també un percentatge superior al 5% de dedicació indirecta que inclou la preparació de classes i documentació, comunicació amb alumnes i famílies, reunions, coordinació, i la resta de tasques necessàries per a la correcta execució del contracte.

A partir de la dedicació anual estimada del personal per a la realització de les tasques previstes de formació i de monitoratge, amb un total previst de 650 i 450 hores de dedicació lectiva efectiva respectivament en cada perfil professional, docents i monitora TIS, a efectes únicament de càlcul del pressupost base de licitació, tenint en compte els antecedents en el municipi els darrers anys, la informació facilitada per l’actual adjudicatària en quant als costos laborals del possible personal a subrogar, les taules salarials del conveni col·lectiu que s’ha pres de base, els preus actuals de mercat, i les previsions d’increment salarial durant la vigència del contracte, resulten els següents costos directes de personal:

[image: image3.emf]Categoria

Cost anual 

empresa

Hores anuals 

efectives

Hores anuals 

indirectes

Hores anuals 

totals

Percentatge 

anual hores

Cost estimat 

unitari

tècnic/a expert/a 1 53.388,79 € 650,00 35,00 685,00 42,28% 22.574,89 €

tècnic/a expert/a 2 53.388,79 € 650,00 35,00 685,00 42,28% 22.574,89 €

tècnic/a expert/a 3 53.388,79 € 650,00 35,00 685,00 42,28% 22.574,89 €

monitor/a TIS 31.710,79 € 450,00 35,00 485,00 31,70% 10.052,11 €

77.776,78 €


Tal com assenyala la disposició addicional 33a de la LCSP, quan en els contractes hi ha un pressupost limitatiu, executant el servei de forma successiva i per preu unitari, sense que el número de prestacions incloses en l’objecte del contracte es defineixi amb exactitud en el moment de la seva licitació, per estar subordinades les mateixes a les necessitats de l’administració, s’haurà d’aprovar un pressupost màxim.

A continuació es desglossa el cost anual estimat del servei en els costos directes i indirectes, que es podrà prendre com a pressupost màxim de licitació, tenint en compte els costos de personal anteriors i les consideracions que s’han tingut en compte en el present estudi econòmic.

	COSTOS DIRECTES ANUALS

	Cost del personal (94%)
	77.776,78 €

	Material i consumibles (4%)
	  3.310,34 €

	Transports i desplaçaments (1%)
	     843,91 €

	Equips i vestuari (1%)
	     827,59 €

	TOTAL COSTOS DIRECTES 
	82.758,62 €


	COSTOS INDIRECTES ANUALS

	Despeses Generals (10%)
	  8.275,86 €

	Benefici Industrial (6%)
	  4.965,52 €

	TOTAL COSTOS INDIRECTES 
	13.241,38 €


	COST ANUAL (sense IVA)
	96.000,00 €


Per analogia, a partir dels percentatges del desglossament del cost màxim anual estimat del servei, el mateix desglossament es pot aplicar en general als treballs a executar. No obstant això, es tracta d’una estimació, i cada actuació tindrà el desglossament que li correspongui depenent de les tasques a efectuar i també de la proposta tècnica que hagi presentat l’adjudicatària.

Cal recordar que el desglossament en els costos directes i indirectes es realitza a partir de les estimacions que han servit únicament per determinar el pressupost base de licitació. Cada licitadora en l’elaboració de la seva oferta i segons les característiques de la seva proposta tècnica, aplicarà els conceptes i percentatges que consideri més oportuns per a l’execució de la totalitat de les tasques previstes en el PPTP i la seva oferta.

Pressupost base de licitació

A partir del cost anual estimat del present servei, i tenint en comte que l’activitat es troba exempta d’IVA, el cost estimat per l’any de durada inicial del contracte és el següent:

	CONTRACTE
	sense IVA
	exempt IVA
	Total amb IVA

	Pressupost base anual 
	96.000,00 €
	0,00 €
	96.000,00 €


Així doncs, el pressupost base de licitació per l’any de durada del present contracte, considerant l’activitat exempta d’IVA, es fixa en la quantitat de 96.000,00 €.  

L’Ajuntament de Sant Pere de Ribes compleix amb el que estableix el Reglament 2016/679 del Parlament Europeu i del Consell de 27 d’abril de 2016, i la Llei Orgànica 3/2018, de 5 de desembre, de Protecció de Dades Personals i garantia dels drets digitals.

Per a més informació adreceu-vos a http://www.santperederibes.cat o directament a l’Ajuntament.


